Фрагменты шкілета Люсі (каталожны нумар AL 288-1) Нацыянальны музей натуральнай гісторыі. Парыж
**Лю́сі** (англ.: Lucy) — шкілет жаночай асобіны аўстралапітэка афарскага, знойдзены французска-амерыканскай экспедыцыяй на чале з Дональдам Джохансанам, у той час — куратарам Кліўлендскага музея натуральнай гісторыі, 24 лістапада 1974 года ў даліне ракі Аваш (лагчына Данакіль) у Эфіопіі. Люсі, якая паводле ацэнак жыла 3,2 млн гадоў таму і загінула ў выніку падзення з вышыні, — першы вядомы навуцы прадстаўнік свайго віду.

Гісторыя адкрыцця
-----------------

У канцы 1960-х — пачатку 1970-х гадоў антрапалагічныя экспедыцыі ў Эфіопіі, якія працавалі ў даліне ракі Ома, выявілі шмат шкілетных рэшткаў аўстралапітэкавых, якія былі падобныя на аўстралапітэкаў афрыканскіх. Фрагменты шкілета былі таксама знойдзены і ў іншых месцах, у тым ліку ў Кеніі, каля возера Рудольф (Туркана). У 1972-1974 гадах у Афарской нізіны працавала французска-амерыканская экспедыцыя, члены якой знайшлі некалькі сотняў фрагментаў шкілета, які належаў дарослай жаночай асобіны. Захаванасць шкілета была каля 40 % — унікальная з'ява ў антрапалогіі. Пасля знаходкі ў лагеры навукоўцаў панавала ўсеагульнае ўзбуджэнне, на магнітафоне грала песня гурта The Beatles «Люсі на нябёсах ў алмазах» (англ.: Lucy in the Sky with DiamondsLucy in the Sky with Diamonds), якая і дала імя знаходцы. Пластыкавая копія Люсі выстаўлена ў Нацыянальным музеі Эфіопіі Адыс-Абебе. Люсі з'яўляецца адным з галоўных персанажаў у французскай мультфільме «Эвалюцыя» (fr:Pourquoi j'ai pas mangé mon père) 2015 года.

Апісанне
--------

Рост Люсі складаў усяго 105 см, вага — 27 кг. У Люсі быў маленькі мозг (каля 400 см³); таз з косткамі ніжніх канечнасцяў былі падобныя па функцыянальнасці з чалавечымі, што сведчыла аб тым, што прадстаўнікі гэтага віду былі прамахадзячымі. Ацэнкі, зробленыя па зубах, кажуць аб тым, што Люсі загінула ў 25-30 гадоў.

Зноскі
------

1. ↑  Mother of man — 3.2 million years ago **(нявызн.)**.  BBC Home. Архівавана з першакрыніцы 9 лютага 2012. Праверана 31 кастрычніка 2008.
2. ↑  *Дробышевский С. В.* Люси рухнула с ... баобаба? Антропогенез.ру 2016
3. ↑  Pourquoi j'ai pas mangé mon père, autopsie d'un ratage

Спасылкі
--------

* Австралопитек афарский (Люси, Australopithecus afarensis)
* Lucy at the Institute of Human Origins at Arizona State University (англ.)
* Люсі

| ⛭Антрапагенез і палеаантрапалогія |
| --- |
| Вымерлыя родыHominini/Hominina | 
Sahelanthropus tchadensis •
Orrorin •
Ardipithecus •
Kenyanthropus •
Australopithecus
(anamensis ·
afarensis ·
bahrelghazali ·
africanus ·
garhi ·
sediba) •
Paranthropus
(aethiopicus ·
boisei ·
robustus)·
 |
| Homo (род Homo) | 
Homo gautengensis •
Homo habilis •
Homo rudolfensis •
Дманісійскі гамінід •
Homo ergaster •
Homo erectus
(Homo erectus erectus ·
Homo erectus pekinensis ·
Homo soloensis) •
Homo cepranensis •
Homo helmei •
Homo antecessor •
Homo heidelbergensis •
Homo neanderthalensis •
Дзянісаўскі чалавек •
Homo floresiensis •
Homo naledi •
Homo luzonensis •
Homo longi •
Homo sapiens
(Homo sapiens idaltu ·
Краманьёнец ·
Homo sapiens sapiens)
 |
| Знаходкі гамінід | 
Азыхантрап •
Радэзійскі чалавек •
Атлантрап •
Хлопчык з Турканы •
Алдувай •
Пячоры Стэркфантэйн •
Сен-Сезар •
Сходненскі чэрап •
Тэшык-Таш •
Трэйнцье •
Тумай •
Лаэтолі •
Коабі-Фора •
Люсі •
Штайнгаймскі чалавек •
Юаньмоўскі чалавек •
Мегантрап •
Дэні
 |
| Паходжанне | 
Асноўныя гіпотэзы:
Монацэнтрызм • Афрыканская • маргінальныя:
Па-затрапічная •
Дыцэнтрызм •
Мультырэгіянальная (поліцэнтрызм) •
Наяпітэк •
Homo pampeanus
 |
| Распаўсюджанне | 
Археагенетыка •
Калыска чалавецтва •
Палеаіндзейцы •
Тэорыі прыбярэжных міграцый
 |